**LOYIHA ISHLARI SHARTNOMASI №\_\_\_\_\_\_**

2022 yil “\_\_\_” \_\_\_\_\_ Toshkent sh.

O‘zbekiston Respublikasi Turizm va madaniy meros vazirligi huzuridagi **Madaniy meros agentligi** nomidan Nizom asosida ish yurutuvchi **\_\_\_\_\_\_\_\_\_\_\_\_\_\_\_\_\_\_\_** (keyingi o‘rinlarda **“Buyurtmachi”** deb yuritiladi) bir tomondan va \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nomidan Nizom asosida ish yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o‘rinlarda **“Loyihachi”** deb yuritiladi) ikkinchi tomondan, (birgalikda “Tomonlar” deb yuritiladi). Amaldagi normativ hujjat talablari asosida quydagilar haqida ushbu shartnomani tuzdilar.

1. **Shartnoma mavzusi**

1.1 “Loyihachi”, **Buxoro davlat muzey-qo‘riqxonasi Suv ta’minoti muzeyi Chashmayi Ayub maqbarasini tamirlash-tiklash ishlarini amalga oshirish uchun loyiha-smeta hujjatlarini ishlab** chiqadi va mualliflik nazoratini olib boradi. Loyiha hujjatlarini Madaniy meros agentligi huzuridagi Ilmiy-ekspert Kengashidan hamda tarixiy-madaniy qimmatga ta’siri bo’yicha ekspertizadan o‘tkazadi. “Buyurtmachi” esa haq to‘laydi.

1.2. “Loyihachi” mazkur shartnomaning 1.1-bandida ko‘ra **Buxoro davlat muzey-qo‘riqxonasi Suv ta’minoti muzeyi Chashmayi Ayub maqbarasin** uchun tayyorlangan smeta-loyiha hujjatlarini taqdim etishdan avval ART (arxitektura-restavratsiya topshirig‘i) ishi loyihasini kelishadi va imzolaydi.

1. **Ishlarni bajarish muddati**
   1. “Buyurtmachi” tomonidan “Loyihachi”ga dastlabki avansning 30% (foiz%) to‘lovini amalga oshirilgan kundan boshlab, “Loyihachi” loyiha-smeta hujjatlarini **20 kun** muddatichida “Buyurtmachi”ga tegishli dalolatnoma asosida topshirish majburiyatini o’z zimmasiga oladi.
2. **Shartnoma bahosi**

3.1. Shartnomaning umumiy qiymati mazkur shartnomaning ilovasiga binoan kelishilgan narh asosida **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_ )** so‘mni QQS bilan tashkil qiladi.

3.2. Mazkur shartnomadagi loyiha-smeta hujjatlarini ishlab chiqish uchun kelishilgan narhlar haqiqatda bajarilgan ishlar hajmidankelib chiqib o‘zgarishi (kamayishi yoki ko‘payishi) mumkun.

1. **To‘lov shartlari**

4.1. To‘lovlar “Loyihachi”ning hisob raqamiga pul o‘tkazish orqali amalga oshiriladi.

4.2. Mazkur shartnoma bo‘yicha “Buyurtmachi” “Loyihachi”ga shartnoma bahosining **30%** miqdorida dastlabki avans summasini o‘tkazib beradi, qolgan 70%(foiz%) mablag’ni “Loyihachi” tomonidan mazkur shartnomaning 1.1-bandida ko’rsatilgan ishlar to’laligicha bajarilganidan so’ng **5 (besh**) ish kun ichida to’lovlarni amalga oshiradi.

1. **Tomonlarning huquq va majburiyatlari**

5.1. “Buyurtmachi”ning huquqlari:

-Ishlar bajarilishi ustidan doimiy nazorat o‘rnatish;

-mazkur shartnomada qayd etilgan majburiyatlarga to‘liq rioya etilishini talab qilish;

-shartnomada ko‘rsatilgan muddatda loyiha-smeta hujjatlarini topshirishni talab qilish.

5.2. “Buyurtmachi”ning majburiyatlari:

Mazkur shartnoma imzolangan kundan boshlab uch kun muddatda ishlarni bajarish uchun tegishli hujjatlarni dalolatnoma asosida “Loyihachi”ga berish;

Shartnomada belgilangan muddatda shartnomaning 1.1-bandida nazarda tutilgan ishlarni qabul qilib olish va bajarganlik uchun “Loyihachi”ga haq to‘lash;

5.3. “Loyihachi”ning huquqlari:

-shartnoma shartlariga to‘liq rioya etilishini talab qilish;

-loyiha-smeta hujjatlarini ishlab chiqish jarayonida zarurat bo‘lsa, ayrim maxsus qismlarni bajarish uchun yordamchi mutaxassislar jalb qilish.

5.4. “Loyihachi”ning majburiyatlari:

Mazkur shartnomaga asosan loyiha-smeta hujjatlarini ishlab chiqish va shartnomaning 2.1-bandida belgilangan muddatda “Buyurtmachi”ga topshirish;

-“Buyurtmachi”ning roziligisiz loyiha-smeta hujjatlarini uchinchi shaxslarga bermaslik;

-ishni “Buyurtmachi”ga mazkur shartnoma shartlariga muvofiq topshiradi;

-“Loyihachi” ko’rsatib o’tilgan ishlarni o’zining kuchlari va yoki jalb qilingan kuchlar orqali “Madaniy meros ob’yektlarini loyiha-smeta hujjatlarining tarkibi, ishlab chiqish tartibi va tasdiqlash haqida”gi Shaharsozlik norma qoidalari va qo’llanmalari (ShNQ), Madaniy meros yodgorliklarini saqlash, ta’mirlash, tiklash uchun me’yoriy smeta normalari hamda ish turlarini baholash hujjati (VSRSN-2017) hamda mazkur shartnomaga asoslanib to’liq hajmda va muddatlarda bajaradi;

-loyiha mualliflik nazoratini amalga oshiradi

1. **Ishlarni topshirish va qabul qilish tartibi** 
   1. Ishlar tugagandan so‘ng “Loyihachi” “Buyurtmachi”ga ishlarni topshirish va qabul qilish dalolatnomasi bilan 3 nusxada loyiha-smeta hujjatlari to‘plamini topshiradi.
   2. Bajarilgan ishlarni topshirish va qabul qilish davomida “Buyurtmachi”ning asosli e’tirozi bo‘lsa, kamchiliklarning ro‘yxati va ularni bartaraf etishning aniq muddatini belgilovchi ikki tomonlama dalolatnoma asosida tuziladi.

6.3. Agar ishlarni bajarilish jarayonida uni davom ettirish maqsadga muvofiq emasligi aniqlansa, tomonlar 5 kun muddat ichida uni to‘xtatish bir-birini xabardor qilishi va 15 ish kunida ishlarni davom ettirish maqsadga muvofiq yoki muvofiq emasligi to‘g‘risidagi masalani ko‘rib chiqishi shart. Ishlarning to‘xtalishi tomonlar uchun O‘zbekiston Respublikasi Fuqarolik kodeksida ko‘zda tutilgan oqibatlar va javobgarlikka olib keladi.

6.4. Bajarilgan ishlar (bosqichlar)da kamchilik va nuqsonlar aniqlanganda “Loyihachi” ularni beg‘araz bartaraf etadi.

1. **Tomonlarning javobgarligi**

7.1. “Loyihachi” loyiha-smeta hujjatlaridagi kamchiliklar uchun, shu jumladan keyinchalik qurilish jarayonida, shuningdek, tayyorlangan loyiha-smeta hujjatlari ma’lumotlari asosida barpo etilgan ob’ektdan foydalanish jarayonida va boshlang‘ich narhlarni noto‘g‘ri shakllantirilganligi bo‘yicha aniqlangan kamchiliklar uchun javobgardir va kamchiliklarni bartaraf qilish uchun qilingan harajatlarni qoplaydi.

7.2. Loyiha-smeta hujjatlarida kamchiliklar aniqlangan taqdirda “Loyihachi” “Buyurtmachi”ning talabi bilan loyiha-smeta hujjatlarini bepul qayta ishlab chiqish va buning oqibatida keltirilgan zararni to‘lashi shart.

7.3. “Loyihachi” loyiha-smeta hujjatlarini o‘z vaqtida topshirish bo‘yicha o‘z majburiyatlarini buzganligi uchun “Buyurtmachi”ga muddati o‘tkazib yuborilgan har bir kun uchun majburiyatlarning bajarilmagan qismining 0,4% miqdorida penya to‘laydi, biroq bunda penyaning umumiy summasi bajarilmagan ishlar qiymatining 50%dan oshmasligi lozim.

“Buyurtmachi” tomonidan topilgan nuqsonlar va kamchiliklar o‘z vaqtida bartaraf etilmaganligi uchun “Loyihachi” “Buyurtmachi”ga muddati o‘tkazib yuborilgan har bir kun uchun sifatsiz bajarilgan ishlar qiymatining 0,4% miqdorida penya to‘laydi, bunda penyaning umumiy summasi sifatsiz bajarilgan ishlar qiymatining 50%dan oshmasligi kerak. Penya to‘lash “Loyihachi”ni ishlarni bajarishning kechikishi tufayli yetkazilgan zararlarni qoplashdan ozod qilmaydi.

7.4. Mazkur shartnoma bo‘yicha o‘z majburiyatlariga rioya qilmaganligi, mablag‘ni bilan o‘z vaqtida moliyalashtirmaganligi va shartnomada belgilangan boshqa majburiyatlarni bajarilmaganligi uchun “Buyurtmachi” “Loyihachi”ga kechiktirilgan har bir kun uchun majburiyatlarning bajarilmagan qismining 0,4% miqdorida penya to‘laydi, bunda penyaning umumiy miqdori kechiktirilgan to‘lov summasining 10%dan oshmasligi lozim. Penya to‘lanishi “Buyurtmachi”ni shartnoma shartlari buzilishi tufayli yetkazilgan zararni qoplashdan ozod qilmaydi.

7.5. Agar bajarilgan ishlar ish hujjatlariga muvofiq bo‘lmasa, “Buyurtmachi” “Loyihachi”dan sifati zarur darajada bo‘lmagan ishlar qiymatining 15% miqdorida jarima undirish huquqiga ega.

7.6. Shartnoma bo‘yicha majburiyatlarni bajarmagan yoki shartnomani buzgan tomon ikkinchi tomonga shartnomaning 7-bandida nazarda tutilgan javobgarlikdan tashqari boy berilgan foydada ifodalanadigan penya bilan qoplanmagan zararlarni qoplaydi.

7.7. Muddat o‘tkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya to‘lash tomonlarni ushbu majburiyatlarni bajarishdan ozod qilmaydi.

7.8. Mazkur shartnoma bilan nazarda tutilmagan tomonlarning javobgarligi O‘zbekiston Respublikasi qonun hujjatlariga muvofiq belgilanadi.

1. **Bartaraf etib bo‘lmaydigan kuch holati (fors-major)**

8.1. Agar tomonlar majburiyatni qisman yoki to‘la ijro etilmay qolishi tabiiy xodisalar, harbiy harakatlar va bartaraf etib bo‘lmaydigan boshqa kuchlar sababli sodir bo‘lgan bo‘lsa, hamda bu holat mazkur shartnoma ijrosiga bevosita ta’sir ko‘rsatgan bo‘lsa, tomonlar mazkur shartnoma bo‘yicha majburiyatlarining qisman yoki to‘la ijro etilmay qolgani uchun javobgarlikdan ozod bo‘ladilar.

Mazkur shartnoma bo‘yicha majburiyatlarning ijro muddati bartaraf etib bo‘lmaydigan vaziyat keltirib chiqargan oqibat hukm surgan vaqtga mos ravishda orqaga suriladi.

8.2. Agar bartaraf etib bo‘lmaydigan kuch vaziyati yoki uning oqibatlari 3 oydan ortiq vaqtga cho‘ziladigan bo‘lsa, “Buyurtmachi” va “Loyihachi” ishlarni davom ettirish yoki noma’lum vaqtga to‘xtatish uchun chora-tadbirlar ko‘rishni muhokama qiladilar. Agar tomonlar bir oy mobaynida bir to‘xtamga kela olmasalar, tomonlarning har qaysisi shartnomani bekor qilinishini talab qilishga haqlidir.

1. **Shartnomaning amal qilish muddati va shartlari**

9.1. Mazkur shartnoma imzolangan kundan boshlab kuchga kiradi va 2022-yil 31-dekabrgacha amal qiladi.

9.2. Mazkur shartnomaning muddati tugashiga qaramay, loyihalashtirilgan ob’ekt tegishli davlat organlari tekshiruvidan, qayta o‘lchovi va boshqa nazorat tartiblaridan o‘tmagunga qadar tomonlar javobgarlikdan ozod etilmaydi.

1. **Nizolarni hal etish tartibi**

10.1. Shartnoma tuzish, ijro etish, o‘zgartirish va bekor qilish, shuningdek, keltirilgan zararni qoplash chog‘ida tomonlar o‘rtasida vujudga keladigan bahslar o‘zaro muhokama qilinib kelishuvga erishish imkoniyati bo‘lmagan taqdirda, qonunchilikda begilangan tartibda Toshkent tumanlararo iqtisodiy sudi tomonidan ko‘rib chiqiladi.

1. **Shartnomani o‘zgartirish va unga qo‘shimchalar kiritish   
   hamda bekor qilish tartibi**

11.1.Mazkur shartnomaga har qanday o‘zgartirish va qo‘shimchalar ular yozma ravishda rasmiylashtirilgan va tomonlarning vakolatli shaxslari tomonidan imzolangan taqdirda haqiqiy hisoblanadi.

11.2. Shartnomani muddatidan oldin bekor qilishga taraflarning kelishuviga ko‘ra, yetkazilgan zararni qoplash sharti bilan yo‘l qo‘yiladi.

11.3. “Loyihachi”ning aybi bilan ishlarning borishi to‘xtab qolsa va ishlarning tugatilishi shartnomada belgilangan muddatdan kechiktirilsa, berilgan topshiriqda nazarda tutilgan ishlar sifati mavjud talablarga javob bermasa, “Buyurtmachi” shartnomani bir tomonlama bekor qilishga haqli.

11.4. “Loyihachi”ga bog‘liq bo‘lmagan sabablarga ko‘ra loyiha ishlari “Buyurtmachi” tomonidan bir oydan oshiq muddatga to‘xtatilsa, “Buyurtmachi” loyihalash ishlarining haqini to‘lash imkoniyatiga ega bo‘lmasa, “Loyihachi” shartnomani bekor qilishga haqli.

11.5. Shartnomani bekor qilish haqida qarorga kelgan tomon ikkinchi tomonga 10 kun oldin yozma bildirishnoma yuboradi, ikkinchi tomon 10 kungacha e’tiroz bildirmasa shartnoma bekor qilingan hisoblanadi.

1. **Shartnomaning alohida shartlari**

12.1. Mazkur shartnoma imzolangandan keyin, shartnomaga tegishli bo‘lgan tomonlar o‘rtasidagi barcha oldingi yozma va og‘zaki bitimlar, yozishmalar, tomonlarning o‘zaro kelishuvlari o‘z kuchini yo‘qotadi.

12.2. “Buyurtmachi” bilan “Loyihachi” o‘rtasidagi mazkur shartnomadan kelib chiqmaydigan yangi majburiyatlar paydo bo‘lishiga olib keladigan har qanday ahdlashuvni tomonlar mazkur shartnomaga qo‘shimchalar yoki o‘zgartirishlar kiritish orkali yozma ravishda tasdiqlashlari kerak.

12.3. “Loyihachi” loyihaga yoki uning alohida qismlariga tegishli ish hujjatlarini “Buyurtmachi”ning yozma ruxsatisiz, biron-bir uchinchi tomonga berish huquqiga ega bo‘lmaydi.

12.4. Mazkur shartnomaga barcha o‘zgartirish va qo‘shimchalar, agar ular yozma shaklda rasmiylashtirilgan va tomonlar ularni imzolashgan bo‘lsa, haqiqiy hisoblanadi.

12.5. Mazkur shartnomada nazarda tutilmagan boshqa barcha hollar uchun amaldagi qonun hujjatlari normalari qo‘llaniladi.

12.6. Mazkur shartnoma bir xil yuridik kuchga ega bo‘lgan 3 nusxada tuzildi.

1. **Tomonlarning imzolari, bank rekvizitlari va pochta manzillari:**

**BUYURTMACHI LOYIHACHI**

|  |  |
| --- | --- |
| **Madaniy meros agentligi** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Manzil:** Toshkent shahar, A.Temur shox ko’ch,  107-uy | **Manzil**: \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **x/r** 1000 1086 0262 6670 8220 0245 002 | **x/r** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **INN:** 308 779 353 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Uz.Res.Moliya vazirligi g‘aznachiligi | **INN**: \_\_\_\_\_\_\_\_\_\_\_\_\_\_ **OKED**: \_\_\_\_\_\_ |
| **x/r** 2340 2000 3001 0000 1010 | **MFO**: \_\_\_\_\_\_\_ |
| Uz.Res.Markaziy bank | **QQS ro‘yxat raqami**: \_\_\_\_\_\_\_\_\_\_\_\_\_ |
| **MFO** 00014 **INN** 201122919 | Tel\_\_\_\_\_\_\_\_\_\_\_\_\_\_\_\_ |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_ (F.I.Sh)** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (F.I.Sh)** |

**XULOSA**

Shartnoma mazmuni huquqiy ekspertiza etilganda u O‘zbekiston Respublikasi “Xo‘jalik yurituvchi sub’ektlari faoliyatining shartnomaviy huquqiy bazasi to‘g‘risida”gi Qonunning 10-13, 24-34 - moddalari, O‘zbekiston Respublikasi Fuqarolik kodeksining 353-357, 364-366-moddalari va O‘zbekiston Respublikasida harakatdagi qonunlariga to‘liq javob berishi tasdiqlandi.

Shartnomada tomonlarning huquq va majburiyatlari, javobgarligi, tomonlar nizolari, ularning kelishuv orqali yoki iqtisodiy sudida hal qilinishi, hisob-kitob va boshqa shartlar ko‘rsatilgan.

Yuriskonsult Yuriskonsult

\_\_\_\_\_\_\_\_\_\_\_\_\_\_ **(F.I.SH)**  \_\_\_\_\_\_\_\_\_\_\_\_\_\_\_\_\_\_ (**F.I.SH**)

2022 yil «\_\_\_» \_\_\_\_\_\_ № \_\_\_\_\_-sonli

Loyiha-smeta ishlarini ishlab chiqish shartnomasiga

***Ilova***

**Buxoro viloyati Buxoro davlat muzey-qo‘riqxonasi Suv ta’minoti muzeyi Chashmayi Ayub maqbarasin ta’mirlash-tiklash ishlarini olib borish uchun loyiha-smeta hujjatlari ishlab chiqish bo’yicha shartnoma qiymatini kelishish bayonnomasi**

Biz imzo chekuvchilar “Buyurtmachi” “**Madaniy meros agentligi”** nomidan Nizom asosida ish yurituchi **\_\_\_\_\_\_\_\_\_\_\_\_\_\_\_\_\_\_\_\_\_** bir tomondan va Loyihachi **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** nomidan Nizom asosida ish yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ loyiha-smeta hujjatlari uchun quyidagi narhlarni kelishib tasdiqlaymiz.

Ushbu kelishuv bayonnoma “Buyurtmachi” va “Loyihachi” o‘rtasida o‘zaro hisob-kitoblar va to‘lovlar uchun asos bo‘lib xizmat qiladi.

**Jami: ( \_\_\_\_\_\_ so‘m\*\_\_ %= \_\_\_\_\_\_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ so‘m)).**

**BUYURTMACHI LOYIHACHI**

|  |  |
| --- | --- |
| **Madaniy meros agentligi** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_ (F.I.Sh)** | **\_\_\_\_\_\_\_\_\_\_\_\_\_\_\_\_\_\_ (F.I.Sh)** |